Krvný tlak
Dobrý večer chcem sa spýtať  doma.ked.meram tlak mám  125/ 75.a keď idem.na preventívnu prehliadku.tak.mám 160/90.čomám robiť  ?Ďakujem
Dobrý deň,
Ďakujeme za vašu otázku. Krvný tlak je tlak cirkulujúcej krvi vyvíjaný na steny ciev. Je vyjadrený dvoma hodnotami, a to systolickým (vyššia hodnota) a diastolickým (nižšia hodnota) tlakom. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140 / 90 mmHg. Krvný tlak môže kolísať a nie je potrebné sa znepokojovať ojedinele nameranou vyššou hodnotou. Ak sú pri pravidelnom meraní hodnoty v norme a nepociťujete žiadne ťažkosti, nie je dôvod na obavu.
Rozdiely v meraniach, ktoré uvádzate, môžu byť spôsobené nepresnosťou pri meraní, aktuálnym psychickým (stres) či fyzickým stavom a nesprávnym fungovaním používaného prístroja. Tlakomer môžete v prípade pochybnosti o jeho správnej funkčnosti nechať skontrolovať u výrobcu.
Krvný tlak by sa mal merať v kľude, v sede a minimálne 3O minút pred meraním sa neodporúča jesť, piť, fajčiť ani cvičiť. Počas merania by ste sa nemali hýbať ani rozprávať. Pre overenie správnosti výsledku je potrebné meranie zopakovať, pričom medzi jednotlivými meraniami je potrebné zachovať časový odstup 2-3 minúty.
Prajem pekný zvyšok dňa.
S pozdravom
Mgr. Tamara Jakúbeková